BESLUTNING [1] om udvisning af ulovlige indvandrere

[1] Vedtaget af Den Paritetiske Forsamling AVS-EU den 26. septembert 1996 i Luxembourg.

Den Paritetiske Forsamling AVS-EU,

- forsamlet i Luxembourg den 23.-26. september 1996,

- der henviser til Genève-konventionen af 28. juli 1951 om flygtninges status,

- der henviser til den europæiske konvention om beskyttelse af menneskerettighederne og de grundlæggende frihedsrettigheder,

- der henviser til Rådets henstillinger af 22. december 1995 om bekæmpelse af ulovlig indvandring og ulovlig beskæftigelse,

- der henviser til Europa-Parlamentets beslutning A4-0169/95 af 21. september 1995 om Kommissionens meddelelse til Rådet og Europa-Parlamentet om indvandring og asylpolitik (KOM(94)0023),

- der henviser til sine tidligere beslutninger om indvandring og asylret samt om racisme, fremmedhad og antisemitisme,

A. der henviser til den reelle indvandringssituation i Europa og til tilstedeværelsen på Unionens territorium af indvandrere, der befinder sig i en ulovlig situation,

B. der beklager de episoder, der har fundet sted i de seneste måneder i nogle af Den Europæiske Unions medlemsstater, navnlig i Frankrig, Spanien og Belgien,

C. der henviser til, at udviklingen i immigrationslovgivningen i visse af Den Europæiske Unions medlemsstater har medført en betydelig forværring af situationen for visse indvandrere; der henviser til, at et stort antal indvandrere har mistet deres opholdsret og således får status som ulovlige indvandrere,

D. der henviser til, at familiers ret til at leve sammen, er garanteret i Genève-konventionen,

E. der er rystet over, at nogle indvandrere, som er blevet udvist fra Den Europæiske Union, er blevet henrettet eller fængslet på grund af deres holdninger ved tilbagekomsten til deres hjemland,

1. bekræfter endnu en gang nødvendigheden af under alle omstændigheder at garantere respekten for menneskerettighederne og menneskelig behandling af ulovlige indvandrere, navnlig på sundheds- og uddannelsesområdet;

2. mener, at enhver hjemsendelse af ulovlige indvandrere til deres hjemland, skal være betinget af verificerede oplysninger om, at deres sikkerhed og grundlæggende rettigheder i deres hjemland vil blive respekteret, og at deres deres økonomiske og sociale genintegrering i landet vil blive lettet;

3. opfordrer medlemsstaterne til at foretage en specifik behandling af hvert enkelt tilfælde af indvandring undgå enhver form for summarisk procedure samt behandle alle tilfælde ens lige fra starten;

4. anmoder Rådet om at træffe foranstaltninger for at styrke samordnede aktioner fra medlemsstaternes side vedrørende politikkerne for ulovlig indvandring;

5. pålægger sit Præsidium at gennemføre en omfattende undersøgelse af lovgivning og praksis omkring udvisnings- og indkvarteringspolitikken i Den Europæiske Unions medlemsstater, samt at udarbejde en detaljeret rapport herom;

6. fordømmer kraftigt erklæringer af enhver art, som fremmes mistilliden til indvandrere og øger troværdigheden til folk, som opildner til en demagogisk udvisningspolitik og fremmedhad;

7. opfordrer Lomé-konventionens signatarstater til at indføre strengere straffe til alle, som udnytter indvandrere og drager fordel af deres usikre situation;

8. pålægger sine formænd at sende denne beslutning til AVS-EU-Rådet, Kommissionen og signatarstaterne til Lomé-konventionen.